Diari Oficial de la Generalitat Valenciana


Sumari del DOGV 8483, del 11-02-2019 (2019/1246)

ACORD d'iniciació del procediment de delimitació parcial de la forest d'utilitat pública de la província d'Alacant, número 93, denominada Penyes del Migdia, Cantalar, Plantadets i Alt del Quarter, situada en el terme municipal de Xixona i pertanyent al seu ajuntament, en el tram que limita amb la parcel·la cadastral 22 del polígon 22.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1246


Data del document
:   05-11-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ACORD d'iniciació del procediment de delimitació parcial de la forest d'utilitat pública de la província d'Alacant, número 93, denominada Penyes del Migdia, Cantalar, Plantadets i Alt del Quarter, situada en el terme municipal de Xixona i pertanyent al seu ajuntament, en el tram que limita amb la parcel·la cadastral 22 del polígon 22. [2019/1246]  
Mitjançant la Reial ordre de 9 de desembre de 1909, es va declarar com d'utilitat pública la forest denominada Penyes del Migdia, Cantalar, Plantadets i Alt del Quarter, situada en el terme municipal de Xixona.  
En data 8 de febrer de 1926, es va incloure en el Catàleg de forests de domini públic i d'utilitat pública de la província d'Alacant, amb les característiques següents.  
  
Denominació: Penyes del Migdia, Cantalar, Plantadets i Alt del Quarter.  
Partit judicial: Sant Vicent del Raspeig.  
Terme municipal: Xixona.  
Pertinença: Ajuntament de Xixona.  
Cabuda pública: 1355,55 ha.  
Enclavats: 59,39 ha.  
Cabuda total: 1414,94 ha.  
  
Confronta:  
Nord. Terme municipal de Tibi, forest Alta de Salviar, Mas de Rovira, Lloma de la Cort i Corral de Coloma del terme i propis de Xixona número 90 del Catàleg, assagador i camí de Xixona a Tibi;  
Est. Assagador i camí de Xixona a Tibi, assagador de la Font de Roset, riu Gascó i cultius particulars.  
Sud. Forests i cultius de particulars i camí de Xixona a Tibi.  
Oest. Termes municipals de Tibi i Castalla.  
  
En data 27 de gener de 2015, l'enginyer instructor de l'expedient va realitzar una memòria justificativa de delimitació parcial de la forest d'utilitat pública número 93 denominat Penyes del Migdia, Cantalar, Plantadets i Alt del Quarter, situada en el terme municipal de Xixona i pertanyent al seu ajuntament, que contenia la informació següent:   
1. Antecedents  
2. Justificació  
3. Descripció geogràfica  
4. Posició administrativa i pertinença  
5. Manera d'actuació proposat  
  
Així mateix, va incloure proposta motivada d'escometre'n la delimitació directament en segona fase.  
Una vegada redactada la memòria, la Direcció Territorial d'Alacant la va remetre a la llavors Direcció General de Medi Natural per a la seua aprovació, i va elevar, al seu torn, proposta en què es justificava la necessitat d'iniciar l'expedient de delimitació.  
En el Diari o Oficial de la Generalitat Valenciana número 7668, de 30 de novembre de 2015, es va aprovar l'acord d'inici del procediment de delimitació parcial de la forest d'utilitat pública de la província d'Alacant número 93, denominada Penyes del Migdia, Cantalar, Plantadets i Alt del Quarter, situada en el terme municipal de Xixona i pertanyent al seu ajuntament, en el tram que limita amb la parcel·la cadastral 22 del polígon 22.  
En data 23 de novembre de 2017, es va publicar en el Diari Oficial de la Generalitat Valenciana número 8176, la Resolució de 23 d'octubre de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es declara la caducitat i l'arxivament de les actuacions de l'expedient de delimitació parcial de la forest número 93 del Catàleg de forests de domini públic i utilitat pública, denominada Penyes del Migdia, Cantalar, Plantadets i Alt del Quarter, situada en el terme municipal de Xixona i pertanyent al seu ajuntament, en el tram que limita amb la parcel·la cadastral 22 del polígon 22.  
En data 16 de febrer de 2018, la directora territorial d'Alacant proposa que s'inicie de nou l'expedient de delimitació.  
Per tant, d'acord amb el que es disposa en l'article 21 de la Llei 43/2003 de forests, en l'article 42 de la Llei 3/1993, de 9 de desembre, forestal de la Comunitat Valenciana i l'article 113 del Decret 98/1995, de 16 de maig, pel qual s'aprova el Reglament de la Llei 3/1993, així com en el Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat i en la Llei 14/2003, de 10 d'abril, de patrimoni de la Generalitat Valenciana, competeix, a la Conselleria d'Agricultura, Medi Ambient, Canvi Climàtic i Desenvolupament Rural, dictar la resolució i iniciació del present expedient de delimitació.  
La instrucció i tramitació de la delimitació la realitzarà la Direcció Territorial d'Alacant d'acord amb el que es disposa en l'article 112 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.  
  
Vista la proposta del director general de Medi Natural i Avaluació Ambiental de data 25 d'octubre de 2018, i de conformitat amb les potestats que m'han sigut conferides mitjançant el Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell  
  
  
ACORDE  
  
Primer  
L'inici de l'expedient de delimitació parcial de la forest d'utilitat pública de la província d'Alacant, número 93, denominada Penyes del Migdia, Cantalar, Plantadets i Alt del Quarter, situada en el terme municipal de Xixona i pertanyent al seu ajuntament, amb una superfície total de 1.414,94 ha i que confronta pel nord: terme municipal de Tibi, forest Alta de Salviar, Mas de Rovira, Lloma de la Cort i Corral de Coloma del terme i propis de Xixona, número 90 del catàleg, assagador i camí de Xixona a Tibi; est: assagador i camí de Xixona a Tibi, assagador de la Font de Roset, riu Gascó i cultius particulars; sud: forests i cultius de particulars i camí de Xixona a Tibi; oest: termes municipals de Tibi i Castalla.  
  
Segon  
Nomenar, com a instructor del present expedient, Carlos Martínez Saavedra, tècnic adscrit a la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, sense perjudici de la possibilitat de recusació, d'acord amb el que es disposa en l'article 24 de la Llei 40/2015, d'1 d'octubre, de règim jurídic del sector públic.  
  
Tercer  
Donades les característiques de la forest, no s'aprecia que siga necessària la declaració de zones de defensa previstes en els articles 85 i 86 del Reglament de forests.  
  
Quart  
Es faculta l'instructor perquè anuncie la delimitació, que tindrà lloc com a mínim tres mesos després de la publicació del present acord.  
  
  
Cinqué  
L'acord d'iniciació del procediment es comunicarà per la Direcció Territorial d'Alacant al Registre de la Propietat corresponent a fi que, per mitjà d'una nota al marge de la inscripció de domini, se'n prenga nota de la incoació, de conformitat amb l'article 80.2 del Decret 485/1962, de 22 de febrer, pel qual s'aprova el Reglament de forests.  
  
  
Sisé  
Aquest acord d'iniciació haurà de publicar-se en el Diari Oficial de la Generalitat Valenciana, sense perjudici de la possibilitat d'utilitzar addicionalment altres mitjans de difusió. Al seu torn, l'anunci d'inici de les operacions de delimitació haurà de publicar-se mitjançant un edicte a l'Ajuntament de Xixona. I se sol·licitarà que es designe un representant.  
  
Seté  
Durant el termini de 45 dies naturals comptats a partir de l'endemà de la publicació del present acord, els qui es conceptuen amb dret a la propietat de la forest o de part d'aquesta i els contigus que desitgen acreditar el que puga correspondre'ls, hauran de presentar els documents pertinents; se'ls adverteix que, transcorregut el termini esmentat, no se n'admetrà cap altre, i als qui no l'hagueren presentat, que no podran formular cap reclamació sobre propietat en l'expedient de delimitació.  
A fi de facilitar la devolució dels documents originals, es recomana presentar-ne dues còpies simples, a fi de poder tornar aquells una vegada hagen tingut els efectes deguts en l'expedient.  
  
Els documents han de remetre's a la Direcció Territorial d'Alacant, situada al carrer del Professor Manuel Sala, número 2, CP 03382 Alacant, i cal indicar, com a referència, el número d'expedient FOVARIOS 14/2013.  
  
Huité  
Seran notificats personalment els propietaris de les finques contigües i també, si escau, els usufructuaris o titulars d'hipoteques o altres drets reals sobre aquestes quan siguen coneguts els seus domicilis tal com ho preveu l'article 40 i següents de la Llei 39/2015, d'1 d'octubre, del procediment administratiu comú de les administracions públiques. Es faculta la Direcció Territorial a realitzar un anunci públic que servirà com a notificació a les possibles persones interessades no identificades, als titulars de béns i drets que siguen desconeguts, a aquells respecte dels quals siga ignorat el seu parador i als qui, intentada la notificació, aquesta no s'haguera pogut practicar. A fi de no causar indefensió a tercers, es comunica que, en el cas de transmissió d'algun dret sobre titularitat, caldrà comunicar-ho a la Direcció Territorial d'Alacant i informar sobre la tramitació del present expedient al nou titular.  
  
  
Contra aquest acte de tràmit, que no impedeix continuar el procediment, no pot interposar-se cap recurs en via administrativa, i s'hi podrà oposar en els recursos escaients enfront de la resolució que pose fi al procediment (articles 123 i següents de la Llei 39/2015, d'1 d'octubre, del procediment administratiu comú de les administracions públiques). No obstant això, es poden efectuar les al·legacions que es consideren oportunes o millor convinguen al seu dret, que seran tingudes en compte per l'òrgan competent en redactar la proposta de resolució corresponent.  
  
  
València, 5 de novembre de 2018  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO